البنت الاموره و الشاب اللذيذ : تبقى البنت رايحه الجامعه و لا الدرس فى حالها بس حاطه شويه ميكب و لا حاجه و حاطه سماعه الموبايل فى ودنها و قاعده تسمع اغانى ، بالنسبه لناس كتير المنظره ده بقى عادى جدا ، لكن بالنسبه للشاب اللذيذ المنظر ده لااا ميعديش  كده يروح جري يقعد جنبها و يحاول يعرف هي بتسمع ايه و يعملنا فيها ابو الليف بقى و يسمعنا صوته و يبتدى يعاكس من تحت لتحت كده ! طب راعى ان فى ناس قاعده ، بلااااش راعى ان ربنا شايفك انت بتعمل ايه ، و شايفها هى برضو بتعمل ايه عشان انا عارف ان فى ناس هتقولى تستاهل ايه من منزلها من بيتها كده ، يا عم انتااا مااالك ربنا اللى هيحاسبها مش انتا و طالما انتا فصيح اوى كده الاولى انك تنصحها مش تعاكسها !!